Il-pjan ta' Malta huwa li jinxtraw il-pilloli li jaħdmu kontra l-Covid-19, ladarba dawn ikunu approvati mill-Aġenzija Ewropea tal-Mediċina. Din il-pillola hija kunsidrata bħala ' game changer ' fil-ġlieda kontra l-pandemija. Il-pjan huwa li din il-pillola tkun mixtrija bl-istess mod kollettiv mal-pajjiżi tal-Unjoni Ewropea kif ġara bil-vaċċin. Din il-pillola tal-Pfizer hija magħmulha biex tkun ikkonsmata minn dawk il-persuni li jkunu pożittivi bil-Covid-19. B'rata għolja ta' 89% li ma jkollokx komplikazzjonijiet u mard serju waqt li tkun pożittiv għal-Covid-19, din il-pillola hija arma kruċjali. S'issa l-pillola ġiet approvata fir-Renju Unit.